जांच टीम ने जब इन पन्नों को पलटा तो उसमें लिखा हुआ था कि ‘मोक्ष प्राप्त करना है तो जीवन को त्यागना होगा..। जीवन को त्यागने के लिए मौत को गले लगाना होगा..। मौत को गले लगाने में कष्ट होगा..। कष्ट से छुटकारा पाना है तो आंखें बंद करनी होंगी’। जांच में यह भी सामने आया कि डायरी में आखिरी बार 26 जून को लिखा गया था, जिसमें इस बात का जिक्र था कि अगर हमें परमात्मा से मिलना है तो हम सब हाथ पांव, मुंह पूरी तरह बांधेंगे ताकि किसी की सुन न सकें। सूत्रों का दावा है कि इस खौफनाक कदम को उठाने का पहले से ही प्लान तैयार किया हुआ था जिसमें टाइम डेट भी फिक्स था।